રિચા કરે 'ઝિવામે ડૉટ કૉમ'ની સ્થાપના કરીને ભારતીય મહિલાઓને ઓનલાઈન લોન્જરી ખરીદવાનું બજાર પૂરું પાડ્યું. તેમણે પોતાના અનુભવ, તક અને આયોજનના આધારે આ સાહસ કર્યું જે દર મિનિટે એક બ્રા વેચે છે. એન્જિનિયરિંગ અને બિઝનેસનું બેકગ્રાઉન્ડ ધરાવતા તેમને ગ્લોબલ રિટેલર્સ સાથે કન્સલટન્ટ તરીકેનો અનુભવ પણ હતો જેના કારણે તેઓ ઈ-કોમર્સ દ્વારા ભારતમાં સૌથી વધુ સંકુચિત ગણાતી લોન્જરી ઈન્ડસ્ટ્રીમાં આવ્યા. એજ્યુકેશનલ કન્ટેન્ટ, સારું પેકેજિંગ અને બેંગલુરુ ખાતે ફિટિંગ લોન્જ હોવાના કારણે ઝિવામીએ આ ક્ષેત્રમાં પોતાનું આગવું સ્થાન ઉભું કર્યું હતું. રિચા જણાવે છે કે, શરૂઆતમાં તેમના માતાને જ તેમના આ સાહસથી આઘાત લાગ્યો હતો, તથા આ ક્ષેત્રમાં રહેલા પડકારોના કારણે આ ક્ષેત્રની સફર અને સફળતા સહેલી બાબત નહોતી.